ગુજરાતના આરોગ્ય કર્મચારીઓ તેમની પડતર માંગણીઓને લઈને ન્યાય મેળવવા વિવિધ પ્રકારે અને  માસ સીએલ મૂકી ધરણા કરી રામધૂન બોલાવી વિરોધ પ્રદર્શન કરવા છતાં ન્યાય નહિ મળતા શુક્રવાર થી અચોક્કસ મુદત ની હડતાલ ઉપર ઉતરતા અરવલ્લી-સાબરકાંઠા જીલ્લાના ૧૩૦૦ થી વધુ આરોગ્ય કર્મચારીઓ હડતાલમાં જોડાતા આરોગ્યલક્ષી સેવાઓ ખોરવાઈ હતી સ્વાઈનફ્લુ અને વાઈરલ બીમારીએ માથું ઉચક્યું છે ત્યારે હડતાલના પગલે આરોગ્ય લક્ષી સેવાઓ ખોરવાતા આરોગ્ય તંત્ર ઉંધા માથે પટકાયું હતું અરવલ્લી જીલ્લાના આરોગ્ય કર્મચારીઓએ સોમવારે મોટી સંખ્યામાં ચાર રસ્તા એકઠા થઈ તેમની પડતર માંગણીઓ ના બેનર પ્રદર્શિત કરી મોડાસા ચાર રસ્તા થી સાંઈ મંદિર સુધી રેલી યોજી વિરોધ નોંધાવ્યો હતો